LT
L 121/136
Europos Sąjungos oficialusis leidinys
2023 5 5
VIII PRIEDAS
GAJANOS MEDIENOS TEISĖTUMO UŽTIKRINIMO SISTEMOS (GMTUS) VEIKIMO VERTINIMO KRITERIJAI
BENDRA INFORMACIJA Prieš pradedant išduoti medienos eksporto į Sąjungą FLEGT licencijas bus atliktas jungtinis nepriklausomas GMTUS techninis vertinimas.
Atliekant šį jungtinį techninį vertinimą bus įvertinta visa sistema siekiant nustatyti, ar yra pakankamai priemonių, skirtų užtikrinti, kad GMTUS veiktų ir jos rezultatai praktikoje būtų tokie, kokie numatyti.
Atliekant vertinimą bus peržiūrėtas sistemos aprašas, daugiau dėmesio skiriant bet kokiems šio Susitarimo pakeitimams po jo įsigaliojimo.
Dėl šio nepriklausomo techninio vertinimo įgaliojimų Šalys kartu susitars per Jungtinį stebėsenos ir priežiūros komitetą (JSPK).
Nepriklausomas techninis vertinimas apims: — teisėtumo apibrėžtį, kurioje nurodyti Gajanos įstatymai, kurių privaloma laikytis siekiant gauti licenciją; — tiekimo grandinės kontrolę atsekant medienos produktus nuo miško iki eksporto ar pardavimo šalies vidaus rinkoje vietos ir nuo importo vietos iki eksporto arba pardavimo šalies vidaus rinkoje vietos; — tikrinimo procedūras siekiant nustatyti visų teisėtumo apibrėžties elementų atitiktį ir tiekimo grandinės kontrolės vykdymą; — eksporto sertifikatų išdavimo ir FLEGT licencijų išdavimo procedūras ir — nepriklausomą auditą, skirtą užtikrinti, kad sistema veiktų taip, kaip numatyta.
Remiantis įgyta su kitais susitarimais susijusia patirtimi, GMTUS vertinimą galima atlikti taikant pakopinį ir kartotinį metodą, pagal kurį bet kokie trūkumai ir GMTUS reikalavimų neatitikties atvejai, nustatyti atliekant vertinimą, gali būti laipsniškai sprendžiami įgyvendinant planuojamas taisomąsias priemones.
1.
TEISĖTUMO APIBRĖŽTIS Teisėtai pagaminta mediena apibrėžiama pagal galiojančią Gajanos teisės sistemą, kuri apima: — medienos ruošos teises – miško koncesijų skyrimą ir juridinių teisių vykdyti medienos ruošą teisiškai apibrėžtoje teritorijoje suteikimą; — miškų ūkio veiklą – miškotvarkos ir miško darbų teisinių reikalavimų laikymąsi, įskaitant atitinkamų aplinkosaugos ir socialinės teisės aktų laikymąsi; — rinkliavas ir mokesčius – teisinių reikalavimų dėl mokesčių, atskaitymų ir rinkliavų (ar bet kokios kitos pakeistos valstybės pajamų rinkimo sistemos), tiesiogiai susijusių su medienos ruoša ir medienos ruošos teisėmis, laikymąsi; — kitus naudotojus – pagarbą kitų asmenų teisėms į žemę arba teisėms naudoti žemę ir kitus išteklius, kuriems gali turėti įtakos medienos ruošos teisės (kai tokių kitų teisių yra); — prekybą ir muitus – prekybos ir muitinės procedūrų teisinių reikalavimų laikymąsi.
Svarbiausi klausimai: 1.1.
Ar teisiniai reikalavimai yra aiškiai nurodyti teisėtumo apibrėžtyje?
1.2.
Ar yra nustatyti principai, kriterijai ir rodikliai, kuriais remiantis galima tikrinti kiekvieno teisėtumo apibrėžties elemento atitiktį?